تمت ارشفة منتديات نبع الفرات
زنجيل ابوذية اتمنى يعجبكم
بعيد وشافتك عيني من هناك
وهناهة الروح صدكني من هناك
اريد اسأل على كلبك منو هناك
بعدهة خالية كل اراضية
لو همينة كعدوا بيه حواسم
... وانا كلبي شحوا منك حوا سم
اريد اعتب على الي بيك حوسم
مايدري انتة كلك ملك الية
لو رأسا يطلع بيدة طابو
ويجي وياخذ من بلكلب طبو
انا جروحي ابد مايوم طابو
انتضرك تجيني تحن علية
لأن ماعندي انا بلكون غيرك
واريد اعرف شنو بهلناس غرك
حبيتك تريد انوب اغيرك
شنو مخبل جنت تلعب علية
لو جيف اني احبك موت واكثر
وضل حبي يزيد هواي واكثر
شوف شلون كلبي عليك وك ثار
بكثر مابيه من ضيم واذية
وضل يومية يصرخ ليل وانهار
ومن كثر العذاب انفجر وانهار
ونارة ماطفت ببحور وانهار
تطفى بجيتك انتة الية
لأن ميت بدونك لامحالة
وحالي من فركتك لام حالة
شكثر حلوات كلبي لمحلة
يكلهم ملك غيري مو الية
وبس انتة الملكتة والك صار
وماكو طوال عجبنة ولا كصار
ولك كلي اريدنك ولك صر
اصرارك يخلي الامل بية
ديلا انطر جوابك سامع اني
وحجي يجرح الشامت سمعاني
ولك والله بغيابك سم اعاني
واضن للدوم راح ابقى بأذية
ويكلبي مو الك صارت وانتة لاهة
وبعد مااضن نرجع ونتلاهة
يربي انتة الخلقتة وانتة الاهة
اريد تغيرة ويرجع الية
منقووووول
للامانة
الملاك الراحل